બેંગલુરૂઃ પ્લેઓફમાં પહોંચવા માટે લડી રહેલી બેંગલુરૂ આજે (17 મે) આઈપીએલના મહત્વપૂર્ણ મેચમાં હૈદરાબાદ સામે મેદાનમાં ઉતરશે તો તેનો ઈરાદો કોઈપણ ભોગે વિજય પ્રાપ્ત કરવાનો હશે. દિલ્હી અને પંજાબ પર સતત મળેલી જીતથી બેંગલુરૂની પ્લેઓફની આશા જીવિત થઈ ગઈ છે. બીજી તરફ 12માંથી 9 મેચ જીતનાર હૈદરાબાદ પહેલા જ પ્લેઓફમાં પહોંચી ગઈ છે. બેંગલુરૂ 8 ટીમોમાં સાતમાં સ્થાને છે. જ્યારે હૈદરાબાદ પ્રથમ સ્થાને છે.